Forslaget er i overensstemmelse med proportionalitetsprincippet. De planlagte foranstaltninger er i overensstemmelse med principperne om forenkling af procedurerne for erhvervsdrivende, der beskæftiger sig med udenrigshandel, og med Kommissionens meddelelse vedrørende autonome toldsuspensioner og toldkontingenter. Denne forordning går ikke ud over, hvad der er nødvendigt for at nå de tilstræbte mål i overensstemmelse med artikel 5, stk. 4, i traktaten om Den Europæiske Union.

Dette forslag har ingen virkninger for lande, der har indgået en præferencehandelsaftale med Unionen, kandidatlande eller potentielle kandidater til præferenceaftaler med Unionen (f.eks. den generelle toldpræferenceordning, ordningen for lande i Afrika, Vestindien og Stillehavet samt frihandelsaftaler).

Kommissionen skønner på grundlag af denne gennemgang, at det vil være berettiget at åbne autonome toldsatser for visse nye produkter, der p.t. ikke er opført i bilaget til Rådets forordning (EU) nr. 1388/2013. Hvad angår visse andre produkter er det nødvendigt at tilføje en slutdato eller øge den oprindelige kontingentmængde

Forordningen ajourføres hvert halve år med det formål at imødekomme behovene hos EU-industrien. Kommissionen har med bistand fra Gruppen for Økonomiske Tarifspørgsmål gennemgået alle ansøgninger fra medlemsstaterne om autonome toldkontingenter.

Den 17. december 2013 vedtog Rådet for den Europæiske Union forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter, så efterspørgslen i Unionen efter de pågældende produkter kan efterkommes på de bedst mulige betingelser.

Autonome toldkontingenter er nødvendige for visse produkter, når produktionen i Den Europæiske Union ikke i tilstrækkelig grad opfylder EU-industriens behov. Der bør åbnes nye EU-toldkontingenter til nultold eller nedsat told for passende mængder, uden at ligevægten på markedet for disse produkter forstyrres.

"Rådet fastsætter på forslag af Kommissionen toldsatserne i den fælles toldtarif" i henhold til artikel 31 i traktaten. Derfor er en forordning det rette instrument.

3.RESULTATERNE AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

•Efterfølgende evalueringer/kvalitetskontrol af gældende lovgivning

Ordningen for autonome toldkontingenter har været en del af en evalueringsundersøgelse om autonome toldsuspensioner, der blev foretaget i 2013. Det skyldes, at disse to typer foranstaltninger ligner hinanden, bortset fra, at kvoter har en begrænset importmængde Det blev konkluderet i evalueringen, at den vigtigste begrundelse for ordningen stadig er gyldig. Omkostningsbesparelserne kan være betydelige for virksomheder i Unionen, der importerer varer under ordningen. Disse besparelser kan, afhængigt af hvilket produkt, virksomhed og sektor, der er tale om, medføre flere fordele, såsom en bedre konkurrenceevne, mere effektive produktionsmetoder, oprettelse eller opretholdelse af arbejdspladser i Unionen.

•Høringer af interesserede parter

Gruppen for Økonomiske Tarifspørgsmål, som består af delegationer fra alle medlemsstaterne samt Tyrkiet, bistod Kommissionen med at vurdere forslaget. Gruppen mødtes tre gange, før ændringerne i dette forslag blev vedtaget.

Gruppen har nøje vurderet de enkelte ansøgninger (nye eller vedrørende en ændring). Den undersøgte nøje hvert tilfælde for at forhindre eventuel skade for producenterne i Unionen og samtidig styrke og konsolidere EU-produktionens konkurrenceevne. Vurderingen er foretaget gennem drøftelser internt i Gruppen for Økonomiske Tarifspørgsmål, og medlemsstaterne har konsulteret de berørte brancher, sammenslutninger, handelskamre og andre interesserede parter.

Alle anførte kontingenter afspejler, hvad der blev aftalt under drøftelserne i Gruppen for Økonomiske Tarifspørgsmål. Der blev ikke peget på potentielt alvorlige risici, som kan gøre uoprettelig skade.

•Konsekvensanalyse

Den foreslåede ændring er af teknisk karakter og vedrører kun dækningen af de kontingenter, der er anført i bilaget. Forordningen er fortsat identisk med Rådets eksisterende forordning. Der er derfor ikke foretaget nogen konsekvensanalyse for dette forslag.

•Grundlæggende rettigheder

Forslaget har ingen konsekvenser for de grundlæggende rettigheder.

4.VIRKNINGER FOR BUDGETTET

Forslaget har ingen finansielle virkninger for udgifterne, men har finansielle virkninger for indtægterne i form af ikke-opkrævet told svarende til et samlet beløb på ca. 5,2 mio. EUR om året. Virkningerne for de traditionelle egne indtægter på budgettet er – 4 132 757 EUR om året (80 % af 5 165 946 EUR om året).

Tabet af traditionelle egne indtægter vil blive opvejet af medlemsstaternes BNI-baserede egne indtægter.

5.ANDRE FORHOLD

•Planer for gennemførelsen og foranstaltninger til overvågning, evaluering og rapportering

De foreslåede foranstaltninger forvaltes inden for rammerne af TARIC (Tarif Intégré de l’Union européenne/Den Europæiske Unions integrerede toldtarif) og anvendes af toldadministrationerne i medlemsstaterne.

2017/0097 (NLE)

Forslag til